|  |
| --- |
| panteordning på KeyKeg |

|  |
| --- |
|  |

# Innsamling av KeyKeg med pant.

OneCircle og Infinitum har signert avtale om å etablere og drifte panteordning for deres produkter. Avtalen legger til rette for at Bryggerier som bruker av OneCircle sine KeyKeg kan delta i Infinitum sin ordning for pant og innsamling av 10, 20 og 30 liters KeyKeg.

## kundeoversikt:

Når dere som bryggeri har besluttet å bli med i ordningen må dere sende Infinitum liste over kundene som vil motta KeyKeg. Dette for å planlegge logistikken.

KeyKeg skal merkes med pantemerke for respektive størrelse (se tabell). Disse kan lastes ned fra <https://infinitum.no/produsent-og-importor/>.

## Utstyr:

Infinitum har utviklet egne plastsekker for innsamling av KeyKeg. Plastsekkene har unik strekkode for sporing og er merket med pantemerke for KeyKeg samt Infinitum og OneCircle logo.

Plastsekkene har plass til et forhåndsdefinert antall KeyKeg (se tabell).

Plastsekkene selges via Infinitum sin hjemmeside, men kan også lagerføres og selges av det enkelte bryggeri hvis ønskelig.

## Salgsrapportering:

Senest den 7. i hver måned sender Bryggeriet oversikt over antall solgte KeyKeg for foregående måned til Infinitum (tilsvarende rapportering som for flasker og bokser)

Ved rapportering brukes følgende varenummer og pantebeløp:

KeyKeg Infinitum varenummer Pantebeløp Antall pr sekk

30 liter 709 000 045 2971 kr 53,30 3 stk

20 liter 709 000 045 2988 kr 40,00 4 stk

10 liter 709 000 045 2995 kr 26,70 6 stk

Infinitum fakturerer pant + EPR kostnad basert på oversendt informasjon.

## pantestatistikk:

På forespørsel fra bryggeri kan Infinitum sende en rapport over hvilke utsalgsteder det er hentet hos og totalt innsamlet antall KeyKeg for deres kunder.

## EPR kostnad:

Kostnaden (EPR kostnaden) for innhenting, bearbeiding og salg av materialet.

Infinitum sin kostnadskalkyle baserer seg på følgende parametere:

* Pantebeløp.
* Pantegrad.
* Innhentingskostnad.
* Bearbeidingskostnad.
* Inntekt fra salg av innsamlet materiale.

Inntekt av salg er basert på avtale Infinitums har med resirkulerings bedrifter. Ved oppstart av ordningen vil OneCirkel kjøpe tilbake materialet.

Ved pantegrad opp til 80 % vil EPR kostnaden være 0,- pr enhet. Erfaringsmessig tar det ett til to år før pantegraden kommer over 80 %.

Endringer i ett eller flere av de nevnte parameter vil kunne utløse endring av EPR kostnaden. Endring vil bli gitt med to måneders varsel.

## for utsalgsstedet, bryggeriets kunder:

## Innsamling og innhenting:

Det enkelte utsalgsted bestiller plastsekker fra Infinitum. Når utsalgsted har fylt plastsekkene med det forhåndsdefinerte antallet KeyKeg bestiller utsalgstedet henting via Infinitum sine hjemmesider (https://customerportal.infinitum.no). Dersom utsalgstedene har regelmessige volumer, kan utsalgsted få tildelt/avtale faste hentetider pr uke.

Plastsekker som ikke inneholder avtalt antall enheter vil ikke bli hentet inn. Dersom utsalgsted velger å sende enhetene i annen type plastsekk enn Infinitum sin, vil det ikke bli utbetalt pant for enhetene. Infinitum vil kjøre stikkprøvekontroll av sekkene ift antall enheter i sekk, avfall etc. Eventuelle avvik vil bli registrert og fulgt opp.

## Registrering og utbetaling av pant:

Ved innhenting av plastsekker skal Infinitum sin transportør sjekke antallet enheter i plastsekken.

Transportør registrerer hentingen ved å skanne plastsekkene sin unike strekkode. Når registrering er fullført vil det sendes en e-post til utsalgstedets registrerte mailadresse med opplysning om hentetidspunkt, antallet plastsekker og hvilke sekkenummer som er registrert.

Utbetaling av pant til utsalgsted vil skje hver 14. dag med basis i hentet antall godkjente Infinitum sekker med KeyKegs.

Med vennlig hilsen

Kjell Olav A. Maldum

*Adm. dir.*

909 63 999

kjell.olav@infinitum.no